उसी सुरत ओल्लै फिरी जेल्लै गिल्लु ने बी चीकां मारी2 रोना शरू करी ओड़ेआ। उसी ते अपने दुद्दै दी पेई दी ही। खैरू ने अगड़े होइयै उसी चुक्की लैता। कुन्तो दी कमीच जेल्लै उसने गिल्लुयै दे हत्था छड़काई तां ओदे दौं अत्थरूं निकली आए। गिल्लुयै गी अपने हत्थें च लेदे ओ ताड़ी लाए दे किन्ना गै चिर कुन्तो गी दिखदा रेआ। फी उसने इक बांह् उप्पर टकाइयै उसी मूण्डै लाया ते दुए हत्था कन्ने छल्लो गी कुन्तो कशा ठुआलेआ।